**Mór Városi Önkormányzat Képviselő-testületének**

**334/2022. (IX.28.) határozata**

**Bartók Béla utcában kialakítandó parkolók kivitelezésére vonatkozó ajánlatkérési eljárás megindítása tárgyában**

Mór Városi Önkormányzat Képviselő-testülete az ajánlatkérő Önkormányzat részéről ajánlatkérési eljárást indít a „Bartók Béla utca parkolók kivitelezési munkáinak elvégzése” kapcsán, amelyhez a határozat mellékletét képező Ajánlattételi Felhívást jóváhagyja és az alábbi vállalkozókat kéri fel ajánlattételre:

* Platz Bau Mélyépítő Kft.

8000 Székesfehérvár, Móri út 88.

email: platzbau@t-online.hu

* ÚTÉPPARK Útépítő és Mélyépítő Kft.

8000 Székesfehérvár, Szlovák utca 6.

email: info@uteppark.hu

* ALBA-ÚT Kft**.**

8000 Székesfehérvár, Kisfaludy u. 5.

email: albautkft@upcmail.hu

A Képviselő-testület felkéri a Jegyzőt, hogy az Ajánlattételi Felhívást a fenti vállalkozók részére küldje meg.

Határidő: 2022.10.03.

Felelős: jegyző( Városfejlesztési és -üzemeltetési Iroda)

Fenyves Péter Dr. Taba Nikoletta

polgármester jegyző

melléklet a 334/2022. (IX.28.) határozathoz

AJÁNLATTÉTELI FELHÍVÁS

AJÁNLATKÉRŐ

***Mór Városi Önkormányzat***

***8060 Mór, Szent István tér 6.***

Tel., Fax: 06-22-560-806

E-mail: balazs.domak@mor.hu

Kapcsolattartó: Domak Balázs

Tárgy:

Bartók Béla utca parkolók kivitelezési munkáinak elvégzése a mellékletben csatolt tervdokumentáció alapján.

Feladat:

Tárgyi tervdokumentációban szereplő kivitelezési feladatok ellátása:

* a Bartók Béla utca iskolával átellenes oldalán mindösszesen 22 db merőleges beállójú parkoló építése, a meglévő kiemelt szegély és útburkolat részleges bontásával és az útburkolat szélességének korrigálásával
* érintett útszakaszon burkolati jelek felfestése

Fentieket az ajánlatkéréshez mellékletben csatolt műszaki dokumentáció szerint szükséges elvégezni. Ajánlattevőnek a tervezői részletes költségkiírást megfelelően ki kell töltenie, és a felolvasólappal együtt csatolni az ajánlatába, cégszerűen aláírt .pdf formátumban. A költségkiírást excel formátumban csatoljuk az egyszerűbb kitölthetőség érdekében. Kérjük a kitöltött költségkiírást excel formában is megküldeni a számítások ellenőrizhetőségéhez. A felolvasólapon csak az összesített ajánlati összegnek kell szerepelnie, az árazott költségkiírás végösszegével egyezően.

Ajánlattevő az ajánlata benyújtásával a tárgyi munkára **12 hónap** teljes körű jótállást köteles vállalni, melyek kezdetének időpontja a hiba és hiánymentes műszaki átadás-átvételi eljárás dátuma. Esetleges javítás esetén a jótállási idő a javított részre újrakezdődik. Ez idő alatt Ajánlattevő a felelősség alól csak akkor mentesül, ha bizonyítja, hogy a hiba oka a teljesítés után keletkezett.

**Teljesítés határideje: a szerződéskötéstől számított 6 hónap.**

**Teljesítés helye: Mór, Bartók Béla utca, 1759 hrsz.**

Az ajánlati ár kialakításával kapcsolatos elvárások:

Az ajánlattevőnek a jelen árajánlatkérés 1. számú mellékletét képező Ajánlati adatlapot kell kitöltenie az adott információk figyelembevétele mellett.

Az ajánlattevőnek az ajánlati árat úgy kell meghatároznia, hogy az a Feladattal kapcsolatos valamennyi költséget fedezze.

Az Árajánlattevő az Árajánlatkérő által elfogadott ajánlati áron felül egyéb költség és díjigény elszámolására nem jogosult.

Az ellenszolgáltatás összege tartalmazza a szerződésszerű teljesítés valamennyi felmerülő – közvetlen és közvetett – költségét.

A megajánlott összegen felül Ajánlattevő semmilyen egyéb ellenszolgáltatásra nem tarthat igényt. Az ajánlati ár a szerződés teljes időbeli hatálya alatt érvényes, rögzített ár.

Az ajánlatokat nettó + Áfa = bruttó, HUF pénznemben kérjük megadni.

Az ellenszolgáltatással kapcsolatos kikötések, feltételek:

A műszaki átadás átvétel befejezése után, teljesítési igazolás birtokában állítható ki végszámla. A számla fizetési határideje 30 nap.

Ajánlatkérő rögzíti, hogy a teljes nettó ajánlati ár 5%-ának megfelelő tartalékkeretet biztosít. Ajánlatkérő a tartalékkeret felhasználásának szabályait, lehetséges eseteit és pénzügyi feltételeit az alábbiak szerint határozza meg:

-A tartalékkeret a hatósági előírások teljesítéséhez, a rendeltetésszerű használathoz szükséges, előre nem látható és ki nem mutatható költségek finanszírozására szolgál. A tartalékkeret nyújt fedezetet a műszaki szükségességből esetlegesen felmerülő az Ajánlatkérő által írásban elrendelt, fentieknek megfelelő kiegészítő építési munkákra azzal, hogy a tartalékkeret kizárólag az építési beruházás teljesítéshez, a rendeltetésszerű és biztonságos használathoz szükséges munkák ellenértékének elszámolására használható fel.

-Az Ajánlatkérőt a tartalékkeret felett kizárólagos rendelkezési jog illeti meg. A kiegészítő építési munka elszámolása tételesen történik, az Ajánlatkérő által megbízandó műszaki ellenőr által az építési naplóban igazolt mennyiségekkel, az Ajánlatkérő által előzetesen elfogadott egységárakon. Amennyiben Ajánlattevő által az ajánlat részeként benyújtott árazott költségvetés tartalmaz egységárat az elrendelt kiegészítő építési munkára, úgy az elszámolás ezen az egységáron történik. Amennyiben a költségvetésben nincs vonatkozó ár az adott munkára, úgy Ajánlattevőnek egységárelemzést kell készítenie és Ajánlatkérővel jóváhagyatnia. Az Ajánlattevő az elfogadott és elvégzett kiegészítő építési munkák ellenértékét a végszámlára tüntetheti fel.

Ajánlatkérő továbbá szerződést biztosító mellékkötelezettségként késedelmi kötbért is előír:

-Amennyiben Ajánlattevő a munkát olyan okból teljesíti késedelmesen, melyért felelős (a hibás teljesítésből eredő késedelmet is beleértve) késedelmi kötbér fizetésére köteles melynek napi mértéke a nettó szerződéses ellenérték 0,5%-a. Ajánlatkérő a 30 napot meghaladó késedelem esetén jogosult a szerződést azonnali hatállyal felmondani.

-Amennyiben Ajánlattevőnek kötbérfizetési kötelezettsége merül fel, Ajánlatkérő a kötbér összegével csökkentve fizeti ki Ajánlattevő aktuális/esedékes számláját. Kötbérfizetési kötelezettség esetén Ajánlattevő köteles külön nyilatkozatban is elismerni Ajánlatkérő követelését. Amennyiben Ajánlattevő a kötbérfizetési kötelezettségének elismerését jogszerűtlenül megtagadja, Ajánlatkérő jogosult érvényesíteni vele szemben minden e kötelezettsége megszegéséből eredő károkat, költségeket, elmaradt hasznokat.

Kizáró okok

Az eljárásban **nem lehet ajánlattevő, illetve alvállalkozó** olyan gazdasági szereplő, aki

1. egy évnél régebben lejárt adó-, vámfizetési vagy társadalombiztosítási járulékfizetési kötelezettségének nem tett eleget, kivéve, ha tartozását és az esetleges kamatot és bírságot az ajánlat vagy részvételi jelentkezés benyújtásának időpontjáig megfizette vagy ezek megfizetésére halasztást kapott;
2. végelszámolás alatt áll, vonatkozásában csődeljárás elrendeléséről szóló bírósági végzést közzétettek, az ellene indított felszámolási eljárást jogerősen elrendelték, vagy ha a gazdasági szereplő személyes joga szerinti hasonló eljárás van folyamatban, vagy aki személyes joga szerint hasonló helyzetben van;
3. tevékenységét felfüggesztette vagy akinek tevékenységét felfüggesztették;
4. gazdasági, illetve szakmai tevékenységével kapcsolatban bűncselekmény elkövetése az elmúlt három éven belül jogerős bírósági ítéletben megállapítást nyert;
5. az államháztartásról szóló 2011. évi CXCV. törvény 41. § (6) bekezdése szerint nem minősül átlátható szervezetnek, figyelemmel a törvény 1. § 4. pontjára.

**Igazolási mód**: Árajánlattevőnek ajánlatában nyilatkoznia kell arról, hogy nem áll a kizáró okok hatálya alatt.

Feltételek, melyek fennállása esetén az ajánlattevő, vagy alvállalkozója alkalmas a szerződés teljesítésére:

* Út és mélyépítés munkák területén szerzett gyakorlat. Kivitelezési munkák elvégzéséhez szükséges műszaki és fizikai állomány, illetve eszközpark megléte.

**Igazolási mód**: Árajánlattevőnek ajánlatában nyilatkoznia kell arról, hogy megfelel az előírt alkalmassági feltételnek.

Az ajánlatok elbírálásának szempontjai:

A legalacsonyabb összegű ellenszolgáltatást tartalmazó ajánlatot benyújtó ajánlattevő az eljárás nyertese.

**Az ajánlatok beérkezésének határideje**

**Dátum: 2022.10.12.**

**Időpont: 10:00**

Az ajánlatok benyújtásának módja:

Ajánlattevőnek ajánlatát jelen dokumentum mellékletét képező formanyomtatvány (1. sz. melléklet - felolvasólap) kitöltésével, valamint a 2. sz. melléklet – Nyilatkozat kitöltésével kell megtennie, és a kitöltött nyilatkozatokat az árazott költségkiírásokkal együtt az ajánlattételi határidő lejártáig e-mailen kell elküldenie a fent megadott email címre. **Az árajánlatot eredetiben alá kell írni, be kell szkennelni, és e-mailben meg kell küldeni az ajánlattételi határidőig a fent megadott e-mail címre.**

Az ajánlat határidőben benyújtottnak tekintendő, amennyiben az email a megadott határidőben megérkezik az ajánlatkérőhöz.

Ajánlat érvénytelenségének okai:

- felolvasólap nem megfelelő vagy hiányos kitöltése,

- cégszerűen aláírt .pdf, illetve excel formájú árazott költségkiírás csatolásának elmaradása

- a felolvasólapon szereplő ajánlati összeg nem egyezik meg az árazott költségkiírás végösszegével

- határidőn túl érkező ajánlat.

Ajánlat részeként benyújtott dokumentumok:

-Ajánlattételi nyilatkozat (felolvasólap),

-Nyilatkozat a kizáró okokról, valamint a szakmai alkalmasságról

-Árazott költségkiírás cégszerűen aláírt .pdf formátumban, illetve a számítások ellenőrizhetőségéhez excel formában is!

Egyéb információk:

Árajánlatkérő tájékoztatja az Árajánlattevőket, hogy jelen beszerzési eljárását **nem** a Közbeszerzésekről szóló 2015. évi CXLIII. törvény (Kbt.) szabályai szerint folytatja le.

**Az ajánlat érvényességi ideje:** a beérkezéstől számított **90 nap**.

**Az eljárás nyelve:** Az ajánlatot magyar nyelven kell benyújtani. Az ajánlat részét képező idegen nyelvű dokumentumokat magyar nyelvű fordítás becsatolásával kell az árajánlattevőnek benyújtania. Az Árajánlatkérő hiteles fordítást nem vár el.

**Alternatív ajánlat** tétele nem lehetséges. **Részajánlattétel** nem lehetséges.

Az Árajánlatkérő **hiánypótlásra nem biztosít lehetőséget**.

Az Árajánlatkérő felhívja az ajánlattevők figyelmét, hogy nyilvános bontási eljárást nem tart, az elkésett ajánlatot érvénytelenné nyilvánítja.

Az ajánlat elkészítésével és benyújtásával kapcsolatban felmerülő összes költséget, kockázatot az ajánlattevőnek kell viselnie. Az eljárás lefolytatásától vagy kimenetelétől függetlenül az Árajánlatkérő semmiféle módon nem tehető felelőssé vagy kötelessé ezekkel a költségekkel kapcsolatban.

A szerződéskötés pontos időpontjáról és körülményeiről az Árajánlatkérő az ajánlattevőt értesíti.

Az Árajánlatkérő kiköti, hogy **a döntését nem indokolja, továbbá fenntartja a jogot, hogy az eljárást indoklás nélkül bármikor eredménytelennek nyilvánítsa, illetve az ajánlattételi határidő lejárta előtt az ajánlatkérést visszavonja**. Az ajánlatételre való felkérés nem minősül konkrét szerződéskötési ajánlatnak. Ajánlatkérő a nyertes ajánlattevő értesítését követően is minden további jogkövetkezmény nélkül elállhat a szerződéskötéstől.

A nyertes ajánlattevő visszalépése esetén a következő legalacsonyabb összegű érvényes ajánlatot benyújtó szervezettel (személlyel) köt(het)i meg a Megrendelő a szerződést.

|  |
| --- |
| **Az ajánlattételi határidő:**  **Dátum:2022.10.12.**  **Időpont: 10:00** |

Mór Városi Önkormányzat

jegyző

Melléklet:

1. sz. melléklet: Ajánlattételi nyilatkozat (felolvasólap)
2. sz. melléklet: Nyilatkozat a kizáró okokról, valamint a szakmai alkalmasságról
3. *számú melléklet*

**AJÁNLATTÉTELI NYILATKOZAT (FELOLVASÓ LAP)**

Bartók Béla utca parkolók kivitelezési munkáinak elvégzése

|  |  |
| --- | --- |
| Ajánlattevő neve: | ……………………………………. |
| Ajánlattevő székhelye: | …………………………………… |
| Ajánlattevő cégjegyzékszáma: | ………………………………….. |
| Belföldi adószáma: | …………………………………. |
| Telefonszám: | …………………………………… |
| Faxszám: | …………………………………… |
| E-mail címe: | …………………………………… |
| Kapcsolattartó neve: | …………………………………… |

1. **Ár szempont:**

|  |  |  |  |
| --- | --- | --- | --- |
| **Megnevezés** | **Nettó** | **ÁFA (27 %)** | **Bruttó** |
| Bartók Béla utca parkolók kivitelezési munkáinak elvégzése **az ajánlattételi felhívás és a mellékelten csatolt tervdokumentáció alapján ÖSSZESEN**  **(árazott költségvetésből átmásolandó)** | **…………….,- Ft** | **……………,- Ft** | **…………,- Ft** |

**Ajánlatom 90 napig érvényes.**

Az árajánlatkérésben leírt feladatok teljesítéséhez szükséges szaktudással és jogosultságokkal rendelkezünk (vagy alvállalkozónk rendelkezik), az árajánlatkérésben megjelenített kötelezettségeket, feltételeket elfogadjuk.

…………………………………………, 2022 …………………… hó ………… nap

**P.H**

…………………………………………….

ajánlattevő cégszerű aláírása

1. *számú melléklet*

**NYILATKOZAT A KIZÁRÓ OKOKRÓL, VALAMINT A SZAKMAI ALKALMASSÁGRÓL**

Alulírott ………………………………………………………………………….***[név]***, mint a(z) ………………………………………………………………………….***[cégnév, székhely]*** ajánlattevő cégjegyzésre/kötelezettségvállalásra jogosult képviselője a Bartók Béla utca parkolók kivitelezési munkáinak elvégzése tárgyú Árajánlatkérés során ezennel felelősségem tudatában

**n y i l a t k o z o m,**

**hogy**

* **Társaságunkkal szemben az Ajánlattételi felhívásban előírt kizáró okok nem állnak fenn,**
* **Társaságunk a 2011. évi CXCVI. tv. 3. § (1) bek. 1. pontja szerint átlátható szervezet, és**
* **Társaságunk megfelel az Ajánlattételi felhívásban előírt alkalmassági feltételeknek.**

Kelt: ……………………………………..

|  |
| --- |
| ……………………………………………  cégszerű aláírás |